и засегнати от тези неотдавнашни огнища на африканска чума по свинете, следва вече да бъдат посочени като ограничителни зони II във въпросното приложение, вместо като ограничителни зони I от него, като определените към момента граници на другите ограничителни зони I също следва да бъдат определени наново, за да се вземат предвид тези неотдавнашни огнища.
 (10)
 Също така през юли 2021 г. бяха констатирани няколко огнища на африканска чума по свинете при диви свине в провинция Бранденбург в Германия в области, която понастоящем са посочени като ограничителни зони III в приложение I към Регламент за изпълнение (ЕС) 2021/605, разположени в непосредствена близост до области, понастоящем посочени като ограничителни зони I от него. Тези нови огнища на африканска чума по свинете при диви свине представляват повишена степен на риск, което следва да бъде отразено в посоченото приложение. Съответно тези области в Германия, понастоящем посочени като ограничителни зони I във въпросното приложение, които са в непосредствена близост до области, посочени като ограничителни зони III и засегнати от тези неотдавнашни огнища на африканска чума по свинете, следва вече да бъдат посочени като ограничителни зони II във въпросното приложение, вместо като ограничителни зони I от него, като определените към момента граници на другите ограничителни зони I също следва да бъдат определени наново, за да се вземат предвид тези неотдавнашни огнища.
 (11)
 След тези неотдавнашни огнища на африканска чума по свинете при отглеждани свине и диви свине в Полша и при диви свине в Словакия и Германия, и предвид настоящата епидемиологична обстановка по отношение на африканската чума по свинете в Съюза, определените зони в посочените три държави членки бяха преразгледани и актуализирани. Освен това бяха преразгледани и актуализирани въведените мерки за управление на риска. Тези промени следва да бъдат отразени в приложение I към Регламент за изпълнение (ЕС) 2021/605.
 (12)
 С цел да бъдат взети под внимание най-актуалните промени в епидемиологичната обстановка по отношение на африканската чума по свинете в Съюза и да се предприемат изпреварващи мерки за ограничаване на рисковете, свързани с разпространението на болестта, следва да се определят границите на нови, достатъчно големи по обхват ограничителни зони в Полша, Словакия и Германия, които да бъдат надлежно посочени като ограничителни зони I, II и III в приложение I към Регламент за изпълнение (ЕС) 2021/605. Тъй като ситуацията по отношение на африканската чума по свинете в Съюза е много динамична, при определянето на тези нови ограничителни зони беше взето предвид положението в околните райони.
 (13)
 Предвид неотложността на епидемиологичната обстановка в Съюза във връзка с африканската чума по свинете, е важно измененията на приложение I към Регламент за изпълнение (ЕС) 2021/605, направени с настоящия регламент за изпълнение, да породят действие възможно най-скоро.
 (14)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент за изпълнение (ЕС) 2021/605 се заменя с текста, съдържащ се в приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
